OpenLLM-France/wikimedia huggingface dataset:
# Katalina Saxonia-Lauenburgokoa

Katalina Saxonia-Lauenburgokoa (Ratzeburg, 1513ko irailaren 24a-Stockholm, 1535eko irailaren 23a) Suediako erregina ezkontidea izan zen 1531tik bere heriotzara arte, Gustavo I.a Vasaren lehen emaztea izan zelarik.

## Biografia

Katalina Saxonia-Lauenburgokoa Ratzeburgen jaio zen, Alemanian, Schleswig-Holstein estatuan, 1513ko irailaren 24an. Aita Magnus I.a Saxonia-Lauenburgoko dukea izan zuen eta, ama, berriz, Katalina Brunswick-Wolfenbüttelgoa; Dorotea Saxonia-Lauenburgokoa, Danimarkako erregina ahizpa zuen. Katalinari hezkuntza protestantea eman zioten.
18 urte betetzerakoan, 1531ko irailaren 24an, Katalina Gustavo I.a erregearekin ezkondu zen. Gustavok Folkung dinastia zaharrarekin lotu nahi zuen horrela, hortik baitzetorren Katalina amaren aldeko amonagatik. Gainera, Alemania iparraldeko printzeekin ere lotuko zen eta Gustavoren nahiak 1533an bete ziren, Erico, bikotearen lehen semea -Gerora, Eriko XIV.a Suediakoa izango zena-, jaio zenean. Baina ezkontza hark ez zuen zoriontasun handirik ekarri.
Suediar literaturak ez zuen batere ondo utzi Katalinaren irudia. Garaiko testuetan, erregina apetatsua zen erabat eta oso hotz agertzen zen senarrarekin. Suediak ez zuen ase eta, hainbat testuk dioenez, Katalinaren koinatu zen Kristian Danimarkakoa bisitan joan zitzaionean, Katalinak senarrak erregea erail nahian zebilela adierazi zion hari.
Handik gutxira, 1535ean, erregina haurdun zegoen bigarrenez eta oso gaixo sentitu zen Stockholmen ospatu zen dantzaldi batean, hurrengo egunetan oheratuta egon beharrean izan zelarik. Arazo larriak izan zituen haurdunaldi hartan eta, erregina hil egin zen umea erditu baino lehen. Hurrengo egunean beteko zituen 22 urte.
1535eko urriaren 1ean eman zioten lur Stockholmeko katedralean, baina, 1560ko abenduaren 21ean, erreginaren gorpuzkiak Uppsalako katedralera aldatu zituzten. Gustavo Vasa eta honen bigarren emaztea zen Margarita Eriksdotterrekin batera, monumentu handi bat eraiki zietelarik.

## Erreferentziak

* ↑ https://www.ecured.cu/Dinast%C3%ADa_Vasa
* Datuak: Q236774
* Multimedia: Catherine of Saxe-Lauenburg, Queen of Sweden / Q236774
# Hans von Euler-Chelpin

Hans Karl August Simon von Euler-Chelpin (Augsburg, Bavariako Erresuma, 1873ko otsailaren 15a - Stockholm, Suedia, 1964ko azaroaren 6a) suediar biokimikaria izan zen, alemaniar jatorria zuena.
1902an bereganatu zuen suediar herritartasuna. Hala ere, Lehen Mundu Gerran boluntario izan zen Alemaniako Aire Armadan.
Stockholmeko biologia eta kimika Institutuko zuzendaria izan zen. Hari zor zaio koentzimaren aurkikuntza. Horri esker, Kimikako Nobel saria eskuratu zuen 1929an.

## Erreferentziak

* ↑ Lur entziklopedietatik hartua.

## Kanpo estekak

* Datuak: Q76613
* Multimedia: Hans von Euler-Chelpin / Q76613
# Eric Hultén

Oskar Eric Gunnar Hultén (Halla, Suedia, 1894ko martxoaren 18a - 1981eko otsailaren 1a) botanikaria izan zen. Artikoa esploratu zuen XX. mendean, eta landare geografiari buruzko ikerketak argitaratu zituen.
Bere tesian Beringia izena sortu zuen, Eurasia eta Ipar Amerikaren artean azken glaziazioan egondako lur lehorreko zubia izendatzeko. 1945etik 1961era Suediako Historiako Naturaleko Museoan irakasle izan zen. 1953an Suediako Zientzien Errege Akademiako kide hautatu zuten.
Hultének ikerketa sakonak egin zituen Siberian eta Kamtxatkan zehar —bere emazte Elsie Hultén eta Sten Bergman eta René Malaise lagun zituela—, 1922an, bai eta Aleutiar uharteak eta Alaskan zehar ere, 1932an. Eskualde hartako milaka espezieren distribuzioari buruzko mapak argitaratu zituen.
1973an bere memoriak argitaratu zituen, Men roligt har det varit izenburuarekin («Baina dibertigarria izan da»).
* Datuak: Q380741
* Espezieak: Oskar Eric Gunnar Hultén
# Michael Nyqvist

Rolf Åke Mikael Nyqvist (Stockholm, 1960ko azaroaren 8a – 2017ko ekainaren 27a) aktore suediar bat izan zen. Drama ikasi zuen Malmö hirian eta 1997an Martin Beck-i buruzko Suediako filmean Banck ofizial gisa jardun zuen. Nazioartean ezaguna egin zen Millenium filmetako Mikael Blomkvist pertsonaia nagusiarekin Noomi Rapace-ren aurrean. Era berean, Mission: Impossible – Ghost Protocol filmean ere izan zuen rol bat.
* Datuak: Q382278
* Multimedia: Michael Nyqvist / Q382278
# Hugo Theorell

Axel Hugo Theodor Theorell (Linköping (Suedia), 1903ko uztailaren 6a - Stockholm, 1982ko abuztuaren 15a) 1955ean Nobel Saria lortu zuen ospe handiko suediar zientzialaria izan zen.

## Biografia

Axel Hugo Theodor Theorell Linköpingen jaio zen, Suedian, 1903ko uztailaren 6an. Aita sendagilea zen eta Hugok ere medikuntza ikasi zuen Stockholmeko Karolinska Institutuan, 1930ean lizentziatu zelarik.
Rockefeller beka jaso zuen eta, 1933tik 1935era bitartean, Otto Warburgekin egin zuen lan Berlin-Dahlemen.
1937an Uppsalako Unibertsitateko Fisilogiako irakasle izan zen eta, 1959an, berriz, Karolinska institutuan. Saria jaso zuen Nobel Fundazioaren lehen kolaboratzailea izan zen, institutu honetako kide eta Nobel institutuko Biokimikako departamentuko zuzendari ere izan zelako.
Hugo Theorell Margit Alenius pianojolearekin ezkondu zen eta bikoteak 3 seme-alaba izan zituen.
1955ean, Fisiologia edo Medikuntzako Nobel Saria jaso zuen entzimen prozesu biokimikoen gaineko ikerketak egin zituelako. Aurrerapen handiak egin zituen esparru honetan.
Lan horrek entzimen izaera eta eragin oxidakorrari buruzko aurrerapen handiak erakutsi zituen.

## Erreferentziak

* 1 2 https://www.nobelprize.org/nobel_prizes/medicine/laureates/1955/theorell-facts.html

## Kanpo estekak

* Datuak: Q156480
* Multimedia: Hugo Theorell / Q156480
# Bertha Valerius

Aurora Valeria Albertina (Bertha) Valerius (Stockholm, 1824ko urtarrilaren 21a – ibidem, 1895eko martxoaren 24a) Suediako argazkilari eta pintorea izan zen, Johan David Valeriusen eta Kristina Aurora Ingell-en alaba.

## Biografia

Suediako Arte Ederren Errege Akademian ikasi zuen artea, eta geroago Düsseldorf, Dresde eta Parisen. Itzultzean, erretratuak margotzen hasi zen. 1860an bere ahizpa eta Kristina Nilsson kantariarekin egon zen, Parisen ikasten ari zela. Parisen egindako bigarren egonaldian, argazkilaritza ikasi zuen, eta itzultzean, bere argazki-estudioa ireki zuen. 1863an, Stockholmeko argazkilari garrantzitsuenetakotzat hartu zuten.
1864an Errege Gorteko erretratugile ofizial izendatu zuten. 1866an Kungsträdgården erakusketarekin saritu zuten. 1870eko hamarkadaren erdialdean, bere estudio itxi eta pinturan soilik jardun zuen, eta arrakasta handia izan zuen.
Karitatezko kausa ugaritan parte hartu zuen eta, aberatsa ez zen arren, 150.000 koroa baino gehiago eman zizkien behartsuenei bere bizitzan zehar.

## Erreferentziak

* ↑ Europeana. (2022-12-20). «5 Swedish Pioneering Female Photographers You Should Know» DailyArt Magazine (Noiz kontsultatua: 2023-12-11).
* ↑ MeisterDrucke. «Christ by Bertha Valerius: Highest-quality art reproduction» MeisterDrucke (Noiz kontsultatua: 2023-12-11).

## Kanpo estekak

* Datuak: Q4984195
* Multimedia: Bertha Valerius / Q4984195
# Oskar II.a Suediakoa

Oskar II.a (suedieraz: Oscar Fredrik; Stockholmeko Errege Jauregia, 1829ko urtarrilaren 21a - Stockholmeko Errege Jauregia, 1907ko abenduaren 8a) Suediako erregea izan zen 1872-1907 bitartean, eta Norvegiakoa 1872-1905 bitartean.

## Bizitza

Oskar I.aren eta Josephine Leuchtenbergokoaren semea, eta Karlos XV.aren anaia zen. Jaiotzean Östergötlandeko duke titulua eman zioten. Uppsalako Unibertsitatean ikasi zuen. 1848an, Suediako Zientzien Errege Akademiaren ohorezko kide egin zuten. Sofia Wilhelmina Nassaukoarekin ezkondu zen 1857an; Bikoteak lau seme-alaba izan zituen:
* Gustavo (1858-1950)
* Oskar, Gotlandeko dukea (1859-1953)
* Karlos, Västergötlandeko dukea (1861-1951)
* Eukeni, Närkeko dukea (1865-1947)
1872an Suedia eta Norvegiako errege bilakatu zen, Karlos XV.a ondorengorik gabe hil baitzen. 1905ean, Suediako eta Norvegiako lurraldeak bereizi zituen eta Norvegiaren burujabetasuna onartu behar izan zuen, Norvegiako legebiltzarraren eskakizunaz.

## Erreferentziak

* ↑ Lur entziklopedietatik hartua.
* Datuak: Q52924
* Multimedia: Oscar II of Sweden / Q52924
# Bibi Andersson

Berit Elizabet Andersson, profesionalki Bibi Andersson bezala ezagututa (Stockholm, 1935eko azaroaren 11 – ibidem, 2019ko apirilaren 14a) suediar aktorea izan zen. Suediar Errege Antzoki Dramatikoan hogeita hamar urte lan egin zuen. Ingmar Bergmaneko hamar film baino gehiagotan antzeztu zuen (Det sjunde inseglet, Zazpiaren sigilua, Smultronstället, Basa marrubiak, Nära livet, Bizitzaren atarian, En passion, Pasioa, Beröringen, Ukitua eta Persona besteak beste).
John Hustonekin (The Kremlin Letter) eta Robert Altmanekin (Quintet) lan egin zuen ere.
* Datuak: Q234921
* Multimedia: Bibi Andersson / Q234921
# Oskar I.a Suediakoa

Oskar I.a (Paris, 1799ko uztailak 4 – Stockholm, 1859ko uztailak 8) Suedia eta Norvegiako erregea izan zen 1844-1859 bitartean, azken urteetan aginpidea bere seme eta ondorengo Karlos XIV.aren eskuetan utzi zuen arren. Politika liberala eraman zuen aurrera. Danimarkaren alde agertu zen dukerrien auzian.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2019/8/11 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q52926
* Multimedia: Oscar I of Sweden / Q52926
# Oscar Montelius

Oscar Montelius (1843ko irailaren 9a, Stockholm – 1921eko azaroaren 4a, Stockholm), suediar arkeologo bat izan zen. Seriazioaren kontzeptua birdefinitu zuen.
* Datuak: Q312397
* Multimedia: Oscar Montelius / Q312397
# Anne-Marie Berglund

Anne-Marie Berglund (Espoo, 1952ko urtarrilaren 31 — Stockholm, 2020ko martxoaren 6) Suediako idazle ezaguna izan zen. Genero desberdinetan aritu zen. Emakumearen inguruko hausnarketak paper garrantzitsua du bere lanetan.

## Biografia

Bere lehenengo lana 1977an plazaratu zuen, Luftberusningen. Berglundek bere emakumearen identitatearen inguruko hausnarketa landu zuen. 2002an Suediako Akademiak Dobloug Saria eman zion.

## Obra

* 1977 — Luftberusningen (Coeckelberghs)
* 1978 — Mellan extas och fångenskap (Alba)
* 1980 — En ödets gunstling (Alba)
* 1983 — Flicklekar (Alba)
* 1987 — Staden vid gränsen (Alba)
* 1989 — Dansa min flicka (Alba)
* 1990 — Kvinnorna klär sig till brudar i år (Agora)
* 1991 — Dam med dåligt rykte på sin vanliga runda (Alba)
* 1994 — Raserier (Bonnier Alba)
* 1997 — Episoderna: 33 reseminiatyrer (Studiekamraten)
* 2000 — Jag vill stå träd nu (Bonnier)
* 2002 — Dagen då jag tog ledigt från romanen (Lejd)
* 2005 — Breven till mamma (Bonnier)

## Kanpo estekak

* Datuak: Q4768079
# Gunnel Ahlin

Gunnel Maria Ahlin (lehen Hellman) (Orsa församling, Dalarna, 1918ko ekainaren 1-Stockholm, 2007ko urtarrilaren 7) suediar idazle eta maistra izan zen.

## Datu biografikoak

John Hellman errektorearen eta Aina Albihn emaztearen alaba zen. 1946an Lars Ahlin egilearekin ezkondu zen. Seme bakararra izan zuten Per Ahlin astronomoa.

## Obra

* Röster en sommar, 1960
* Här dansar, 1962
* Puls, 1964
* Refuge, 1967
* Hannibal sonen, 1974
* Hannibal segraren, 1982
* Lars Ahlin växer upp, 2001
* Nu ska vi ta pulsen på världen, 2005

## Sariak

* 1982– Kellgrenpriset
* 1983 – Aniarapriset
* 2001 – De Nios Vinterpris
* 2002 – Birger Schöldströms pris

## Erreferentziak

* ↑ https://runeberg.org/vemarvem/sthlm62/0039.html

## Kanpo estekak

* Datuak: Q4934509
* Multimedia: Gunnel Ahlin / Q4934509
# Vladimír Zábrodský

Vladimír Zábrodský (Praga, Txekoslovakia, 1923ko martxoaren 7a - Stockholm, Suedia, 2020ko martxoaren 20a) txekoslovakiar izotz hockey jokalaria eta tenislaria izan zen. Txekoslovakiako gizonezkoen izotz hockey selekzio nazionalarekin zilarrezko domina irabazi zuen 1948ko Neguko Olinpiar Jokoetan. Halaber, bi munduko izotz hockey txapelketa irabazi zituen (1947an eta 1949an). Horrez gain, Txekoslovakia ordezkatu zuen hiru Davis Kopa tenis txapelketatan: 1948an, 1955ean eta 1956an.
1997an sortu berria zen Izotz Hockeyaren Nazioarteko Federazioaren Ospearen Aretoan sartu zuten lehendabiziko jokalarietako bat izan zen
* Datuak: Q1150914
* Multimedia: Vladimír Zábrodský / Q1150914
# Marie Under

Marie Under (Tallinn, Estonia, 1883ko martxoaren 27a/martxoaren 15a - Stockholm, Suedia, 1980ko irailaren 25a) estoniar poeta izan zen, herrialde honetako literaturan figura garrantzitsuenetako bat. Zortzi aldiz izendatu zuten Literaturako Nobel sarirako.

## Biografia

Marie Under Tallinnen jaio zen eta bertan igaro zuen haurtzaroa. Oso goiz ikasi zuen irakurtzen, eta hamahiru urterekin hasi zen poesia konposatzen. 1891 eta 1900 artean, alemaniar hizkuntzako eskola batean hezi zen, non alemana, frantsesa eta errusiera ikasi zituen. Ordutik aurrera, berak irakurri eta gero, Goethe, Schiller, Pär Lagerkvist eta Boris Pasternaken lanak estonierara itzuli zituen.
1901ean, Eduard Vilde ezagutu ondoren, berarekin lan egin zuen Estoniako Teataja egunkarian, eta horrek idazle, poeta, artista eta intelektual asko ezagutzeko aukera eman zion. Hurrengo urtean, bere poemetako bat lehen aldiz argitaratu zuten. Moskuko egonaldi baten ondoren Tallinera itzultzen denean, bere etxea idazle, artista eta aktoreentzako topaleku bihurtzen da.
1917an, Siuru literatur taldearen sortzaileetako bat izan zen, baita 1922an, Estoniar Idazleen Batasunaren sortzaileetako bat ere. Underren lehen bilduma 1917an argitaratu zen Sonetids (Sonetoak) izenburupean. Harrera eta eragin sakona izan zuen. Laster heldu ziren ondorengoak. 1918an Eelõitseng (Lehen loraldia) poema hauek benetan sonetoen aurretik idatziak izan ziren, baina autorea, hauen arrakastaren ondoren ausartu zen argitaratzera. Bere lanak espresionismo eta existentzialismorantz eboluzionatu zuen, bere herrialdearen patu tragikoagatik deitoratuz.
1944ko Estoniako sobietar inbasioaren ondorioz, bere familiak Suediara ihes egin zuen eta urtebete eman zuen errefuxiatu eremu batean. Azkenean, Stockholmera joan ziren bizitzera, eta han bizi izan ziren hil arte.
Haren gorpuzkiak Estoniara eraman zituzten 2015ean eta bertan eman zieten lurra.
Marie Under idazlearen eskultura bat jarri zuten Tallinn bere jaioterriko plazan.

## Lanak

* 1917: Sonetid
* 1918: Eelõitseng
* 1918: Sinine puri
* 1920 Verivalla
* 1927: Hääl varjust
* 1928: Rõõm Ühest ilusast päevast
* 1929: Õnnevarjutus
* 1930: Lageda taeva all
* 1935: Kivi südamelt
* 1942: Mureliku suuga
* 1954: Sädemed tuhas
* 1963: Ääremail

## Erreferentziak

* ↑ «Marie Under» geni_family_tree (Noiz kontsultatua: 2020-03-28).
* ↑ «Marie Under» www.litterature-estonienne.com (Noiz kontsultatua: 2020-03-27).
* ↑ Under. (Noiz kontsultatua: 2020-03-27).
* ↑ «Marie Under - Biography | Estonian Literature» estlit.ee (Noiz kontsultatua: 2020-03-28).

## Kanpo estekak

Marie Under. 6 poema
* Datuak: Q154410
* Multimedia: Marie Under / Q154410
# Anna Sundström

Anna Sundström (Spânga, Suedia,1785eko otsailaren 26a - Adolf Fredriks parish, 1871ko ekainaren 27a ), Anna Christina Persdotter jaiotzez, Jöns Jacob Berzelius kimikariaren laguntzailea izan zen 1808tik 1836ra. Anna Sundström Suediako lehen kimikatzat hartzen da.

## Biografia

Anna Persdotter Spånga hirian (Suedian) jaio zen. Persdotter Per Jansson nekazariaren alaba izan zen eta ondoren Sundström izen zientifikoa hartu zuen. 1808an Jöns Jacob Berzeliusen giltzain bezala kontratatua izan zen, honek laguntzaile eta lankide bezala tratatu zuelarik bere ikasketetan.
Berzeliusen etxean lan egin zuen bitartean, kimikan ikasi zuen eta ezagutza handia lortu zuen arlo horretan. Berzeluisek honako hau zioen: "Berak nire ekipamendua erabili zuen eta taldearen izena graduatu gisa ezagutzen du, eta esan dezaket azido hidroklorikoa destilatu dezakeela".
Sundströmek bere laborategia ere administratu zuen, eta bere ikasleak gainbegiratu zituen, maitekiro "Anna zorrotza" deitzen zutenak.
1836an, Berzelius Elisabeth Poppiusekin ezkondu zenean, etxetik alde egin eta bere jarduera zientifikoak bertan behera utzi behar izan zituen.

## Lanak

Hauek dira Berzeliusek Sundströmek lagundu zion garaian egin zituen lanetako batzuk:
* Erreakzio elektrokimikoaren teoria, elektroien aldaketa bat hasteko bi substantzien artean korronte elektriko bat bidal daitekeela ondorioztatzen duena.
* Dualismo elektrokimikoa, lanik ezagunenetako bat. Pila voltaikoa zen, Humphry Davyk 1803an asmatutako lehen bateria elektrikoan erabili zena, eta bere boterea kimikoki deskonposatzeko, kontrako karga zuten bi osagaietan banatu zirelarik.
* Estekiometria kimika ez-organikoan, osagaien pisu atomikoak eta konposatu ez-organiko guztien formulak ezarriz. Honek, ondorengo zientzialariak, estekiometria izenarekin sortzera eraman zituen.
* Banadioa, lantanoa, didimioa, erbioa, terbioa eta selenioa elementuak aurkitzea.

## Legatua

Urtero, Suediako Kimika Akademiako kimika ez-organikoaren atalak kimika ez-organikoko doktore tesirik onena aukeratzen du eta Anna Sundström saria ematen dio egileari.

## Erreferentziak

* ↑ (Ingelesez) 1343284. «Karolinska Institutet 200 År - 1810-2010» Issuu (Noiz kontsultatua: 2021-06-27).
* 1 2 3 4 «Sundström» web.archive.org 2012-03-20 (Noiz kontsultatua: 2021-06-27).
* ↑ https://es.melayukini.net/wiki/Anna_Sundstr%C3%B6m. .
* ↑ (Ingelesez) «Jöns Jacob Berzelius | Swedish chemist» Encyclopedia Britannica (Noiz kontsultatua: 2021-06-27).
* ↑ «Anna Sundström Award» web.archive.org 2015-04-03 (Noiz kontsultatua: 2021-06-27).
* Datuak: Q7410
* Multimedia: Anna Sundström / Q7410
# Karlos XIII.a Suediakoa

Karlos XIII.a (Stockholm, 1748ko urriaren 7a - ibidem, 1818ko otsailaren 5a) Suediako eta Norvegiako (Karlos II.a) erregea izan zen. Adolfo Frederiko Suediakoa eta Luisa Ulrika Prusiakoaren bigarren semea izan zen. Bere anaia zaharrena Gustavo III.ak 1771n tronua lortu zuen, eta 1772an Karlosek bere anaiari lagundu zion Suedian monarkia absolutua ezartzeko 1772ko Iraultzan. 1774an Hedwige Elizabete Karlota Holstein-Gottorpekoa ezkondu zen. 1792an Gustavo III.a hil ondoren, Karlosek bere iloba Gustavo IV.a Adolforen erregeorde gisa jardun zuen 1796ra arte. 1809an Gustavo IV.a Adolfo kargutik kendu zuten estatu-kolpe batean, eta Karlos errege hautatu zuten. 1814an Norvegiako errege ere bihurtu zen Suedia eta Norvegiako Batasunaren ondoren. Jean Baptistez Bernadotte frantziar marexala adoptatu eta printze oinordeko izendatu zuen.
* Datuak: Q52928
* Multimedia: Charles XIII of Sweden / Q52928
# Ulrika Eleonor Suediakoa

Ulrika Eleonor, Ulrika Eleonor Gaztea bezala ezaguna (Stockholmeko Errege Jauregia, 1688ko urtarrilaren 23a - Stockholm, 1741eko azaroaren 24a) Suediako erregina izan zen. Karlos XI.a Suediakoa erregearen eta Ulrika Eleonor Danimarkakoa erreginaren alabarik gazteena izan zen. Bere anaia Karlos XII.a Suediakoaren heriotzaren ondoren, Suediako tronua aldarrikatu zuen, nahiz eta bere hildako ahizpa zaharrenak, Hedvig Sofia Suediakoak, seme bat izan zuen, Karlos Frederiko Holstein-Gottorpekoa. Riksdagek bere eskaera onartu zuen berak errege absolutuaren botereei uko egin ondoren. 1715ean Frederiko I.a Hesse-Kasselekoarekin ezkondu zen. Ia hamabost hilabetez erreinatu zuen, bere senarrarengan abdikatu eta erregina ezkontide bihurtu baino lehen. Senar-emazteek ez zuten seme-alabarik izan.

## Kanpo estekak

* Datuak: Q52933
* Multimedia: Ulrika Eleonora of Sweden / Q52933
# Ulf von Euler

Ulf Svante von Euler (Stockholm, 1905eko otsailaren 7a - ibidem, 1983ko martxoaren 9a) suediar fisiologo eta farmakologoa izan zen. 1970eko Medikuntzako Nobel Saria irabazi zuen Bernard Katz eta Julius Axelrodekin batera neurotransmisoreekin egindako lanagatik. Hans von Euler-Chelpin alemaniarraren semea zen, 1929an Kimikako Nobel Saria irabazi zuena. Medikuntza ikasi zuen Karolinska Instituten. Ingalaterran, Belgikan, Alemanian eta Argentinan ikasketak zabaldu zituen. Prostaglandina, vesiglandina, piperidina eta noradrenalina aurkitu zituen. 1939tik 1971ra irakasle izan zen Karolinska Instituten.
* Datuak: Q237142
* Multimedia: Ulf von Euler / Q237142
# Adolfo Frederiko Suediakoa

Adolfo Frederiko Suediakoa (suedieraz: Adolf Fredrik, alemanez: Adolf Friedrich; Gottorp, Schleswigeko Dukerria, 1710eko maiatzaren 14a - Stockholm, 1771ko otsailaren 12a) Suediako erregea izan zen 1751tik 1771ra. Christian Augusto Holstein-Gottorpekoa, Eutingo Printzea eta Albertina Frederika Baden-Durlachekoaren semea izan zen. Bere amaren aldetik Suediako errege dinastien ondorengoa zen. 1727tik 1750era Lübeckeko printze-apezpikua izan zen. 1743an, Kapelaren Alderdiak Suediako printze oinordeko aukeratu zuen eta 1751ko martxoaren 15ean errege bihurtu zen Frederiko I.a Suediakoa hil ondoren. Errege ahula izan zen eta botere eraginkorra Riksdagen eskuetan egon zen. Barne bake-aldi luzea izan zen erresuman, baina ekonomia gelditu egin zen. Prentsa askatasunari buruzko lege bat ere onartu zen. Luisa Ulrika Prusiakoa printzesarekin ezkondu zen eta Gustavo III.a Suediakoa eta Karlos XIII.a Suediakoa erregeen aita izan zen.
* Datuak: Q52931
* Multimedia: Adolf Frederick of Sweden / Q52931
# Sven Hedin

Sven Anders Hedin (Stockholm, 1865eko otsailaren 19a - ibidem, 1952ko azaroaren 26a) suediar esploratzaile, geografo, topografo, argazkilari, bidaia-liburuen idazle eta ilustratzailea izan zen. Hamabost urterekin, Adolf Erik Nordenskiöld esploratzaile polarraren itzulera ikusi zuen eta esploratzaile izatea erabaki zuen. Ferdinand von Richthofen-ekin ikasi zuen, germanofilo egin zen eta Asia esploratzea erabaki zuen. Erdialdeko Asiarako lau espedizio zuzendu zituen, Mendebalderako Transhimalaia aurkitu zuen, Lop Nur lakua, antzinako hiriak eta hilobiak kartografiatu zituen. Txinako Harresi Handia ere Tarim arroan. Turkia, Kaukaso, Teheran, Irak, Kirgizistan, Errusiar Ekialde Urruna, India, Txina eta Japonia bisitatu zituen bere bidaietan. Harreman adeitsuak izan zituen erregimen naziarekin, Eskandinavia sobietar inbasio batetik babesteko gai zela uste baitzuen.

## Lanak

* Genom Persien, Mesopotamien och Kaukasien|Genom Persien, Mesopotamien och Kaukasien: reseminnen, 1887
* Genom Khorasan och Turkestan: minnen från en resa i Centralasien 1890 och 1891, 1892–93
* En färd genom Asien 1–2, 1898
* Asien – Tusen mil på okända vägar 1–2, 1903
* Öfver land till Indien 1–2
* Scientific results of a journey in Central Asia 1899–1902, 1–7, 1904–07
* Transhimalaya: upptäckter och äfventyr i Tibet 1–3, 1909–12
* Från pol till pol 1–2, 1911
* Ett varningsord 1912
* Fronten i väster, 1915
* Kriget mot Ryssland, 1915
* Ein Volk in Waffen : den deutschen Soldaten gewidmet, 1915
* Southern Tibet: discoveries in former times compared with my own researches in 1906–1908, 1–12, 1915–22
* Till Jerusalem, 1917
* Sveriges Öde 1918
* En levnadsteckning, 1920
* Mitt liv som upptäcktsresande, 1–4, 1930
* Jehol – Kejsarstaden, 1931
* Erövringståg i Tibet, 1934
* Stora hästens flykt, 1935
* Tyskland – 60 år, 1939
* Chiang Kai-Shek: marskalk av Kina, 1939
* Det kämpande Tyskland (under medverkan av Sven Hedin), 1941
* History of the expedition in Asia 1927–1935, 1–4, 1943–45
* Utan uppdrag i Berlin, 1949
* Mina hundar i Asien, 1952

## Kanpo estekak

* Datuak: Q154759
* Multimedia: Sven Hedin / Q154759
* Espezieak: Sven Anders von Hedin
# Klas Pontus Arnoldson

Klas Pontus Arnoldson (Göteborg, 1844ko urriaren 27a - Stockholm, 1916ko otsailaren 20a) suediar egile, kazetari, politikari eta bakezalea izan zen. 1908ko Bakearen Nobel Saria jaso zuen Fredik Bajerrekin batera. Trenbideetan lan egin zuen eta 1881ean sartu zen politikan. Urte horretan Riksdag taldeko kide aukeratu zuten. Suediako eta Norvegiako iritzi publikoan eragiten saiatu zen, konponketa baketsuen alde. Bakerako eta Arbitrajerako Suediar Elkartea (suedieraz: Svenska freds- och skiljedomsföreningen) sortu zuen.

## Kanpo estekak

* Datuak: Q192618
* Multimedia: Klas Pontus Arnoldson / Q192618